Ban Ki-moon

Ban Ki-moon (Haihuwa 13 Yunin shekarar 1944) ɗan siyasa na na ƙasar South Korea kuma ma'aikacin harkokin ƙasa da ƙasa wanda yayi aiki a matsayin Babban Sakatare na majalisar dinkin duniya na 8, daga shekara ta 2007 zuwa shekara ta 2016. Kafin ya zamo babban sakatare na majalisar dinkin duniya, Ban Ki-Moon ya kasance ɗan demukradiya na Ma'aikatar Harkokin Waje na Korea ta Kudu da kuma Majalisar Dinkin Duniya. Ya shiga harkar siyasa na ƙasa da ƙasa ne bayan kammala karatun sa na jami'a inda ya fara aikinsa na farko a New Delhi, Indiya.

Ban ya kasance minista na harkokin ƙasashen waje na Korea ta Kudu a tsakanin shekara ta 2004, zuwa 2006. A cikin watan Febrerun shekarar 2006 ne, Ban ya fara takarar kujerar babban sakatare a majalisar dinkin duniya. An ɗauki Ban a matsayin wadda bai dace da kujerar ba a farkon lamari. Amma a matsayin sa na ministan harkokin kasahen waje na Korea ta Kudu, Ban yayi amfani da wannan dama ya zagaye duka ƙasashen dake ƙarƙashin majalisar dinkin duniya, hakan ya masa amfani a siyasance.
A ranar 13 ga watan Oktoban shekara ta 2006 ne, Majalisar Ɗinkin Duniya ta zabi Moon a matsayin babban sakatare na kungiyar.A ranar 1 ga watan Janairun shekara ta 2007 ne, Moon ya amshi ragamar mulkin daga hannun Kofi Annan. A matsayin sa na babban sakatare na majalisar, ya dauki ragamar ayyuka da dama ta fannin zaman lafiya da kuma ɗaukan ma'aikata daga sassa daban daban na duniya. A siyasance, Ban ya dauki tsatstsaurar ra'ayi akan harkar dumamar yanayi inda yayi ta zantawa da shugaban kasan Amurka, George W Bush, da kuma Rikicin Darfur, inda ya taimaka wajen janyo hankalin shugaban kasar Sudan,  Omar al-Bashir da ya bar sojojin kwantar da tarzoma na Majilasar Dinkin Duniya su shiga Kasar.Suzanne Goldenberg (27 January 2011). "Ban Ki-moon ends hands-on involvement in climate change talks". The Guardian.Lynch, Colum (17 April 2007). "Sudan To Allow U.N. Force in Darfur". The Washington Post.
An sanya Ban na 32 a cikin jerin shahararrun mutanen duniya a jerin sunaye na Forbes a shekara ta 2013. Sannan shine na farko a cikin jerin mutanen ƙasar Koriya ta Kudu."Ban Ki-moon". Forbes. Archived from the original on 2 November 2013.A cikin shekara ta 2014 ne aka sanya shi na uku daga cikin shahararrun mutanen Koriya ta Kudu, a bayan  Lee Kun-hee da Lee Jae-yong."The World's Most Powerful People". Forbes. Retrieved 14 May 2016. A cikin shekara ta 2016 ne, Mujallar Foreign Policy ta sanya Ban acikin jerin masu Zurfin Tunani na Mutum 100 na Duniya, bayan ya taimaka wajen ƙaddamar da Yarjejeniyar Parisa da kuma tabbatar da ta fara aiki acikin kankanin lokaci na ƙasa da shekara ɗaya bayan ƙaddamar da ita."FP Global Thinkers 2016". Foreign Policy. 12 December 2016. Retrieved 9 January 2017.   

 Manazarta 

category:Rayayyun Mutane
category:Haifaffun 1944